每個人口味唔一樣,某些食物如芫茜、榴槤、臭豆腐,在部分人眼中與劣食無異,在其他中心目中卻可能是不可多得的美食。一位港男早前路過位於葵芳的「葵涌廣場」,被一間專食螺螄粉的食肆臭到爆粗,不但激動地在社交平台上發文,更引來部分網民如情相鄰的賣衫店舖,不過有網民則認為發文者反應過激,更反擊指「你把口一樣咁臭」!
港男行經葵廣食店 專食螺螄粉呻臭過坑渠
每個人的口味都不一樣,因此無可能會有一間食肆能夠滿足所有人的要求和品味,幸好香港有不同類型和風格的食店,大家可以按自己的心水去選擇食物。不過有時行過聞到自己不喜歡的食物味道時,難免會有反胃感覺。一名港男路過葵廣一間專食螺螄粉店,因被難聞氣味刺激而嬲爆發文,直指「竟然喺葵廣呢啲室內地方開間咁X臭,臭到令人想作嘔嘅螺屍粉!X!係咪黐X線㗎?」,文中使用大量粗口,可見發文者對螺螄粉的味道十分反感。
同情同層賣衫商舖:啲衫洗兩次都仲有味
發文者又形容在葵廣開螺螄粉舖頭無疑是「劣質飲食文化入侵葵廣」,更揚言「搞到喺附近買嘢食,都聞到嗰浸臭坑渠味」。除了影響鄰近的食肆外,有網民亦留言同情其他租戶,直指除了螺螄粉味外,曾經亦有一間泰式食物「煮親都勁大煙」,令附近賣衫的店舖所賣的衣服「吸晒啲味」、「冬天嘅衫吸得仲勁」、「買咗件衫洗咗兩次仲係有油煙味」,更有人指自從該層開了螺螄粉後,「無喺嗰層睇過衫」。
網民唔撐發文者 留言反擊:你把口一樣咁臭!
有網民認同螺螄粉的味道濃烈,連相鄰店舖亦因此受影響,更面臨生意下跌的風險,但部分網民唔認同發文者的睇法,有網民直指發文者「有偏見」、「無試過就喺度嘈」,又指自己「食過好味喎」、「唔啱食咪行X開囉」,更有網民不滿發文者粗口橫飛,「我不評論個人飲食喜好,但不需要去用粗言去攻擊」、「同你把口一樣臭」。